stanford-oval/wikipedia huggingface dataset:
Spondias
Aiheesta muualla

Kuvia tai muita tiedostoja aiheesta Spondias Wikimedia Commonsissa
United States Department of Agriculture (USDA): Spondias (englanniksi)
Flora of China: Spondias (englanniksi)
ITIS: Spondias (englanniksi)
Global Biodiversity Information Facility (GBIF): Spondias (englanniksi)
UniProt: Taxonomy -  Spondias (englanniksi)
Hirttämättömät (vuoden 1971 elokuva)

| Hirttämättömät |
| --- | --- |
 Elokuvan juliste, Elina Katainen, 1971.
Ohjaaja:  Spede Pasanen   Vesa-Matti Loiri
Käsikirjoittaja:  Pertti Pasanen
Tuottaja:  Pertti Pasanen
Säveltäjä:  Jaakko Salo
Kuvaaja:  Kari Sohlberg
Leikkaaja:  Taina Kanth   Irma Taina
Lavastaja:  Reijo Puttonen
Pääosat:  Vesa-Matti Loiri   Simo Salminen   Spede Pasanen
Valmistustiedot
Valmistusmaa:  Suomi
Tuotantoyhtiö:  Filmituotanto Spede Pasanen Oy
Ensi-ilta:  27. elokuuta 1971
Kesto:  85 min
Alkuperäiskieli:  suomi
Edeltäjä:  Speedy Gonzales – Noin 7 veljeksen poika
Aiheesta muualla
IMDb 
Elonet
Infobox OKNimi-testi OK: 
Hirttämättömät on suomalainen Spede Pasasen ja Vesa-Matti Loirin ohjaama komediallinen lännenelokuva vuodelta 1971. Se on jatkoa vuoden 1970 elokuvalle Speedy Gonzales – noin 7 veljeksen poika. Pasanen ja Olavi Ahonen uusivat roolinsa, muissa päärooleissa ovat Loiri ja Simo Salminen. Elokuva on kuvattu suurimmilta osin Porvoon maalaiskunnan Sondbyn hiekkakuopassa, joka esittää hiekkaerämaata. Hirttämättömät sai elokuvateattereissa 179 798 katsojaa.
Hirttämättömät on Loirin ainoa ohjaustyö. Pasanen on merkitty toiseksi ohjaajaksi. Loiri kertoi haastattelussa vuonna 2014, että hän katsoi hoitaneensa suurimman osan ohjaamisesta.
Suomen elokuvasäätiö myönsi huhtikuussa 1971 Filmituotanto Spede Pasanen Oy:lle 75 000 markan tuotantolainan Pasasen ohjaamaan Kauhukakara-elokuvaan. Laina kuitenkin käytettiin Hirttämättömien tuotantoon. Hyvistä katsojaluvuista huolimatta elokuva jäi tappiolliseksi ja tuotantolaina muutettiin avustukseksi. Elokuvassa toistuvan kappaleen ”Lonely Rider” sävelsi ja sovitti Jaakko Salo ja sanoitti Spede Pasanen.
Elokuvasta on tehty vuonna 2023 samanniminen uudelleenfilmatisointi.
Juoni

Lonely Rider (Vesa-Matti Loiri) vie apurinsa Tonto-intiaanin (Simo Salminen) kanssa etsintäkuulutettua Speedy Gonzalesia (Spede Pasanen) palkintorahojen toivossa Njetponimajstadista Threepencestadiin hirtettäväksi. Tosin etsintäkuulutus ei ole aito, vaan Speedyn tekemä, tarkoituksenaan lunastaa palkkio perillä oikeasti etsintäkuulutetuista Yksinäisestä Ratsastajasta ja Tontosta. Matkaa kaupunkiin mainitaan jossain vaiheessa kertomusta olevan 400 mailia, ja koska Lonely Riderin suunnistustaidot ovat erittäin kehnot, he kiertävät ”hiekkaerämaata” useita viikkoja turhaan. Suurimmaksi haasteeksi kesken matkan tulee veden puute, koska Tonto sammuttaa nuotion juomavedellä heti matkan alkupäässä. Lonely toteaakin matkan taittuessa Tontolle, ettei ole juonut vettä kahteen viikkoon. Tosin sekä Tontolla että Speedyllä on omat juomavesikätkönsä... Taipaleella he tapaavat niin vihamielisen intiaanilauman, ryövärikaksikon, kuin myös kauniita intiaanityttöjä. Kun Lonely Rider viimein löytää vettä, hän ei juo sitä, toteaa vain ettei hän viitsi hyvää janoa juomalla pilata. Lopulta sankarit päätyvät takaisin Njetponimajstadiin. Kaupungissa sheriffi pidättää koko joukkion, ja matka Threepencestadiin alkaa alusta...
Näyttelijät

| 0 | 1 | 2 |
| --- | --- | --- |
|  Vesa-Matti Loiri  | … |  Yksinäinen Ratsastaja   |
|  Simo Salminen  | … |  Tonto   |
|  Spede Pasanen  | … |  Speedy Gonzales   |
|  Pirjo Laitila  | … |  Margareta Smith   |
|  Evi Wager  | … |   intiaanityttö   |
|  Heli Lehtonen  | … |   intiaanityttö   |
|  Olavi Ahonen  | … |   baarimikko-sheriffi-kunnankirjuri-sutenööri-kirkkoherra-kätilö   |
|  Jaakko Talaskivi  | … |   mies vesikuopalla   |
|  Pentti Taivainen  | … |   mies vesikuopalla   |
|  Heikki Kuvaja  | … |   Njetponimaijstadin asukas   |
Tekijät

Ohjaus: Spede Pasanen, Vesa-Matti Loiri
Käsikirjoitus: Pertti Pasanen
Kuvaus: Kari Sohlberg
Leikkaus: Taina Kanth, Irma Taina
Ääni: Paul Jyrälä
Musiikki: Jaakko Salo
Kuva-assistentit: Jaakko Talaskivi, Jussi Äkräs
Ääniassistentti: Pekka Lehto
Leikkausassistentti: Marja Pensala
Järjestely: Jussi Jotuni, Jorma Meller
Kuvaussihteeri: Elina Katainen
Miksaus: Tuomo Kattilakoski (Finnvox Oy)
Tuottaja: Pertti Pasanen
Lavastus: Reijo Puttonen
Naamiointi: Pentti Taivainen
Laulujen sanoitus: Spede Pasanen
Muusikko ja laulu: Vesa-Matti Loiri
Lavastajan apulainen, julisteet, kyltit ja valokuvat: Elina Katainen
Tuotantoyhtiö: Filmituotanto Spede Pasanen Oy, 1971
Televisioesitykset

| Päivämäärä | Kanava | Katsojamäärä |
| --- | --- | --- |
| 13.3.1977 | MTV1 | 2 234 000 |
| 28.6.1984 | MTV2 | 711 000 |
| 13.9.1993 | MTV3 | 860 000 |
| 13.8.1995 | MTV3 | 124 000 |
| 29.8.2004 | MTV3 |  |
| 4.10.2019 | MTV3 |  |
| 5.8.2020 | Sub |  |

DVD:n takakannen kuvassa elokuvan loppukohtaus, jossa sheriffi lähtee viemään naureskelevaa joukkiota naapurikaupunkiin.
Spaced Out in London

| Spaced Out In London Hawkwind |
| --- | --- | --- |

Livealbumin tiedot
 Äänitetty : 13. joulukuuta 2002
 Julkaistu: huhtikuu 2004
 Tuottaja(t): Hawkwind
 Tyylilaji: hard rock elektroninen musiikki space rock
 Kesto: 74.50
 Levy-yhtiö: Voiceprint
Hawkwindin muut julkaisut
| Canterbury Sound Festival 2001 2002 | Spaced Out In London 2004 | Take Me To Your Leader 2005 |
Spaced Out In London on Hawkwindin livealbumi vuodelta 2004.
Albumi on nauhoitettu Walthamstow Assembly Hallissa Lontoossa 13. joulukuuta 2002 yhtyeen perinteisellä joulukiertueella. Albumia myytiin vain yhtyeen web-sivun kautta sekä konserteissa.
Kuuluisa englantilainen "shock-rock"-laulaja Arthur Brown vierailee albumilla yhtyeen vokalistina. Muun kokoonpanon muodostavat yhtyeen monivuotinen ydintrio Dave Brock, Alan Davey ja Richard Chadwick ja mukana on myös vuosien varrella muutamaan otteeseen mukana ollut kosketinsoittaja Tim Blake.
Albumilla kuullaan Brownin omat sävellykset "Time Captives" ja "Time And Confusion". "Aerospaceage Inferno" ja "The Gremlin Song" ovat alun perin ex-vokalisti Robert Calvertin sooloalbumilta Captain Lockheed And The Starfighters. "Lighthouse" on Tim Blaken soolonumero ja albumilla kuullaan myös harvemmin livenä esitetty "The Watcher", joka on yhtyeen ex-basisti Lemmy Kilmisterin sävellys. Alun perin konsertissa soitetut encoret "Sonic Attack", "Spacebrock" ja "Silver Machine" on jätetty pois albumilta.
Kappaleet

"Earth Calling" (Calvert) - 0:37
"Aerospaceage Inferno" (Calvert) - 8:11
"Angels Of Death" (Brock) - 6:11
"Out Of The Shadows" (Buckley/Brock/Davey) - 7:56
"Time Captives" (Brown) - 4:56
"Master Of the Universe" (Turner/Brock) - 5:07
"The Gremlin Song" (aka. "Song Of The Gremlin") (Calvert/Brown/Wagner) - 2:41
"Time And Confusion" (Brown) - 5:20
"Hurry On Sundown" (Brock) - 3:47
"Lighthouse" (Blake) - 8:08
"The Watcher" (Kilmister) - 6:35
"Assassins Of Allah" (aka. "Hassan I Sahba") / "Space Is Their Palestine" - 10:19 (Calvert/Rudolph/Brock)
"You Shouldn't Do That" (Turner/Brock) - 3:00
"Earth Calling" (Calvert) - 2:02
Muusikot

Arthur Brown: laulu
Dave Brock: kitara, kosketinsoittimet, laulu
Alan Davey: basso, laulu
Tim Blake: kosketinsoittimet, laulu
Richard Chadwick: rummut, laulu
Julkaisuhistoria

huhtikuu 2004: Voiceprint Records, HAWKSR001CD - rajoitettu painos, saatavuus vain yhtyeen kotisivuilta tai konserteista
SpongeBob SquarePants: Battle for Bikini Bottom

| SpongeBob SquarePants: Battle for Bikini Bottom |
| --- | --- |

Kehittäjä:  AWE Games (Windows) Heavy Iron Studios (PlayStation 2, GameCube, Xbox) Vicarious Visions (Game Boy Advance)
Julkaisija:  THQ
Suunnittelija:  Mare Chaffe Jill Bux Herman Shart
Pelimoottori:  RenderWare
Julkaistu:  AU 31. lokakuuta 2003 NA 10. marraskuuta 2003
Lajityyppi:  tasohyppely, toimintaseikkailu
Pelimuoto:  yksinpeli
Ikäluokitus:  ESRB: E PEGI: 7+
Alusta:  Microsoft Windows, PlayStation 2, Xbox, Nintendo GameCube, Game Boy Advance
Jakelumuoto:  DVD, pelikasetti
Lisää peliartikkeleitaVideopelien teemasivulla
Infobox OK    : 
SpongeBob SquarePants: Battle for Bikini Bottom on THQ:n vuonna 2003 julkaisema tasohyppely- ja toimintaseikkailupeli, joka perustuu televisiosarjaan Paavo Pesusieni. Peli palkittiin Blimp Awardilla, Kids’ Choice Awardsissa vuonna 2004.
Pelissä on tavoitteena puolustaa tangalaa Duplicatotron 3000:lla Planktonilta, joka yrittää vallata aluetta luomillaan roboteilla. Pelaaja voi pelata Paavo Pesusienellä, Patrikilla ja Sannalla.
Ääninäyttelijät

| 0 | 1 | 2 |
| --- | --- | --- |
|  Tom Kenny  | … |  Paavo Pesusieni, ranskalainen kertoja, Kari   |
|  Bill Fagerbakke  | … |  Patrik   |
|  Carolyn Lawrence  | … |  Sanna, meduusa, tietokone   |
|  Rodger Bumpass  | … |  Jalmari   |
|  Mary Jo Catlett  | … |  rouva Pöhö   |
|  Joe Whyte  | … |  Einari Rapu, Merenneitomies   |
|  Tim Conway  | … |  Merirokkopoika   |
|  Brian Doyle-Murray  | … |  Lentävä hollantilainen   |
|  John O'Hurley  | … |  kuningas Neptunus   |
|  Brad Abrell  | … |  kuplakamu   |
|  Veronica Alicino  | … |  tuomari   |
|  L.B. Bartholomee  | … |  sivuäänet   |
Aiheesta muualla

Pelin kotisivu
SpongeBob SquarePants: Battle for Bikini Bottom Internet Movie Databasessa (englanniksi)
Paavo Pesusieni
| --- | --- |
Hahmot::  Paavo Pesusieni | Patrik Tähtönen | Jalmari Kalmari | Einari Rapu | Santa-Sanna | Sulevi Plankton | Kaarina | Rouva Pöhö | Helmi Rapu | Merenneitomies ja Merirokkopoika | Luettelo Paavo Pesusieni -hahmoista
Luettelot::  Luettelo televisiosarjan Paavo Pesusieni jaksoista
Tuotantokaudet::   1  2  3  4  5  6  7  8  9  10  11  12  13  KPL1  PTS1 
Televisiosarjat::  Paavo Pesusieni | Korallileiri: Paavon lapsuusvuodet | Patrik Tähtönen Show
Elokuvat::  Paavo Pesusieni – elokuva (2004) | Paavo Pesusieni kuivalla maalla (2015) | Paavo Pesusieni vapaalla jalalla (2020) | Paavo Pesusieni ja Santa-Sanna pelastavat Tangalan (2024)
Videopelit::  Atlantis SquarePantis | Battle for Bikini Bottom | Creature from the Krusty Krab | Employee of the Month  | Globs of Doom | Legend of the Lost Spatula | Lights, Camera, Pants! | The SpongeBob SquarePants Movie | Operation Krabby Patty | Revenge of the Flying Dutchman | SuperSponge | The Yellow Avenger | Unite! | Battle for Volcano Island | Freeze Frame Frenzy | Attack of the Toybots | Nicktoons Racing | Underpants Slam
Diskografia::  Original Theme Highlights | The SpongeBob SquarePants Movie | The Yellow Album | The Best Day Ever
St Winefride’s Haltin rautatieasema

St Winefride’s Haltin rautatieasema oli rautatieasema Holywellin kaupungissa Flintshiressä, Walesissa. Se oli ainoa väliasema Holywell Junctionista Holywell Towniin kulkeneella Holywellin radalla. Se oli toiminnassa vuosina 1912–1954.
Historia

Holywellin kaupungista satamaan kulki jo ennen aseman avaamista raitiotie. Vuonna 1867 avattiin rahtiliikenteelle Holywell Railway, joka kulki pääasiassa raitiotien reittiä. Monet Holywell Railwayn palvelemat yritykset menivät 1870-luvun loppuun mennessä konkurssiin, ja rautatien oli pakko lopettaa toimintansa. Kiskot nostettiin, mutta radan reitti jäi jäljelle.
Holywell Junctionin asemalta kaupungin keskustaan pääsi aluksi höyryrekalla. Vuonna 1905 London & North Western Railway alkoi tarjota liityntäyhteyttä linja-autolla. Suosio oli niin suurta, että yhtiö alkoi harkita rautatien rakentamista vanhan Holywell Railwayn reitille. Suunnitelmissa kävi jopa sähköistetyn raitiotien rakentaminen, mutta lopulta päädyttiin tavalliseen rautatien sivuhaaraan. Holywellin rata avattiin 1. heinäkuuta 1912.
Radan varrelle avattiin yksi väliasema, St Winefride’s Halt. Tarinan mukaan Pyhä Winefride kärsi aseman paikan lähellä marttyyrikuoleman 600-luvulla, jolloin kuolinpaikalle oli puhjennut lähde, St Winefride’s Well. Lähteen vedellä väitettiin olevan parantavia vaikutuksia, ja sinne rakennetusta pyhäköstä oli tullut suosittu vierailukohde. Lähteelle menevien turistien lisäksi St Winefride’s Halt palveli läheisten tehtaiden työntekijöitä.
Asema sijaitsi laakson jyrkällä itärinteellä. Siellä oli raiteiden länsipuolella yksi puinen laituri, jonne kuljettiin polkua Greenfield Streetiltä. Polulta pääsi laiturin pohjoispäähän ja kävelysillalle, joka ylitti radan ja johti Strand Walkille. Laiturilla ei ollut odotustilaa tai katosta, ainoastaan nimikyltti ja kaasuvalo. Aseman länsipuolella oli sivuraide paikallisten yritysten tarpeisiin.
Reitti Holywell Townista Holywell Junctioniin osoittautui hyvin suosituksi. Jo heinäkuuhun 1922 mennessä radalla kulki arkisin 18 junaa kumpaankin suuntaan, ja 17 junaa lauantaisin. Sunnuntaisin radalla ei alusta lähtien ollut liikennettä. Kesällä 1947 junia kulki arkisin 15 kumpaankin suuntaan ja lauantaisin 20 suuntaansa. Erityisen paljon käyttäjiä St Winefride’s Haltilla oli kesäisin, kun turisteja tuli käymään St Winefride’s Wellillä.
1. tammikuuta 1948 St Winefride’s Halt liitettiin British Railwaysin alaisuuteen. Aluksi vilkas liikenne linjalla jatkui, mutta vuonna 1954 British Railways ilmoitti aikeestaan sullkea Holywellin rata. Linjan viimeisessä kesäaikataulussa vuonna 1954 St Winefride’s Haltin asemalla pysähtyi vain yksi juna kumpaankin suuntaan päivässä, molemmat ennen aamukahdeksaa. Viimeiset matkustajajunat kulkivat linjalla 4. syyskuuta 1954. St Winefride’s Halt suljettiin virallisesti 6. syyskuuta ja purettiin kokonaan. Liikenne läheisen sementtitehtaan käytössä olleella sivuraiteella jatkui 11. elokuuta 1957 asti.
Staasiekseema

Staasiekseema aiheutuu laskimoverenkierron häiriöstä. Syynä voi olla sydämen vajaatoiminta, jolloin sydämen työ on vaikeutunut ja tätä myöten verenkierto heikentynyt. Iholla voi olla pigmentaatiota, sinerrystä ja hilseilyä. Oireet löytyvät usein säären mediaalisivulta.
Aiheesta muualla

Kuva: http://www.kaypahoito.fi/web/kh/suositukset/suositus?id=imk00190
Honky Tonk Heroes

| Honky Tonk Heroes Waylon Jennings |
| --- | --- | --- |

Studioalbumin tiedot
 Julkaistu: Heinäkuu 1973
 Tuottaja(t): Waylon Jennings, Tompall Glaser, Ken Mansfield ja Ronny Light
 Tyylilaji: kantri, outlaw country
 Kesto: 27.21
 Levy-yhtiö: RCA Victor
Waylon Jenningsin muut julkaisut
| Lonesome On'ry and Mean 1973 | Honky Tonk Heroes 1973 | This Time 1974 |
Honky Tonk Heroes on Waylon Jenningsin vuonna 1973 julkaisema LP-levy, jota pidetään Outlaw country -liikkeen merkkipaaluna. Alkuperäisellä LP-levyllä on 10 kappaletta, jotka ovat pääasiassa Billy Joe Shaverin tekemiä. Hän on kirjoittanut yksinään seitsemän levyn kappaleista, sekä kappaleen ”Omaha” yhdessä Hillman Hallin sekä kappaleen ”You Ask Me To” yhdessä Waylon Jenningsin kanssa. Levyn päätösraita ”We Had it All” on kaksikon Donnie Fritts ja Tony Seals käsialaa. Levyn tuottamiseen osallistuivat vaihtelevin osuuksin Waylon Jennings, Tompall Glaser, Ronny Light sekä Ken Mansfield. Levy nousi Yhdysvaltojen myydyimpien country levyjen listalla sijalle 14. Levyltä julkaistut kaksi singleä nousivat myös Yhdysvaltojen myydyimpien country levyjen listalle: ”We Had it All” nousi korkeimmillaan sijalle 28. ja ”You Ask Me To” sijalle 8. Vaikka levy ei ilmestyessään noussut valtaisaksi menestykseksi myyntilukujen valossa, sitä pidetään merkittävänä virstanpylväänä niin sanotun Outlaw country -musiikkityylin kehityksessä. Yhdessä Willie Nelsonin ja Kris Kristoffersonin kanssa Waylon Jenningsistä tuli tämän tyylin menestyksekkäimpiä edustajia. Honky Tonk Heroes -levyä pidetään nykyisin yleisesti country-musiikin klassikkona.
Levy julkaistiin myöhemmin myös CD-muodossa, jolloin siihen lisättiin kaksi bonuskappaletta.
Kappaleet

Honky Tonk Heroes – 3.36
Old Five and Dimers (Like Me) – 3.06
Willy The Wandering Gypsy and Me – 3.03
Low Down Freedom – 2.21
Omaha – 2.38
You Ask Me To – 2.31
Ride Me Down Easy – 2.38
Ain't No God in Mexico – 2.00
Black Rose – 2.29
We Had It All – 2.44
Kappaleet > Bonuskappaleet

Slow Rollin' Low – 2.44
You Ask Me To (Single Version) – 2.38
Hitman: Contracts

| Hitman: Contracts |
| --- | --- |

Kehittäjä:  IO Interactive
Julkaisija:  Eidos Interactive
Jakelija:  Steam, GOG.com, Humble Store ja PlayStation Store
Säveltäjä:  Jesper Kyd
Pelisarja:  Hitman
Julkaistu:  NA 20. huhtikuuta 2004EU 30. huhtikuuta 2004JP 14. lokakuuta 2004
Lajityyppi:  hiiviskely, kolmannen persoonan ammuntapeli, ensimmäisen persoonan ammuntapeli
Pelimuoto:  yksinpeli
Ikäluokitus:  PEGI: 16 ESRB: M  Virheellinen ESRB-arvo
Alusta:  Microsoft Windows, PlayStation 2, Xbox
Jakelumuoto:  DVD, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Hitman: Contracts on IO Interactiven kehittämä ja Eidos Interactiven julkaisema Hitman-pelisarjan kolmas osa. Peli julkaistiin vuonna 2004 Microsoft Windowsille, PlayStation 2:lle ja Xboxille.
Pelissä vieraillaan muun muassa Pariisissa, Hongkongissa, Siperiassa ja Englannissa. Pelissä on 12 tasoa. Pelissä seikkaillaan lähinnä parannettuja vanhoja kenttiä, mutta myös muutama uusi kenttä löytyy.
Juoni

Hitman: Contractsissa pelaaja astuu edellisten osien tapaan Agentti 47:n rooliin. Peli alkaa Pariisista, jossa Agentti 47 löytää itsensä haavoittuneena ja ansassa tilanteessa, joka on jopa hänelle vaarallinen. Pelaaja astuu maailmaan, jossa rikos, synti ja ahneus ovat elämäntapa. Pelaaja kohtaa suurimmat haastajansa, jotka muokkasivat hänestä salamurhaajan, suorittamalla loppuun työ, joka teki hänestä armottoman tehokkaan ja tappavan tarkan.
Vastaanotto ja palkinnot

Peli on voittanut musiikistaan British Academy Games Awards -palkinnon.
Gamerankings -kerääjäsivustolla pelin PlayStation 2-versiolla on 79,92% pisteytys.
Soundtrack-albumi

| Hitman: Contracts Jesper Kyd |
| --- | --- | --- |

Soundtrack-albumin tiedot
 Julkaistu: 1. kesäkuuta 2004
 Tyylilaji: Videopelimusiikki, ambient, klassinen, elektroninen
 Levy-yhtiö: Sumthing Else, Eidos
Pelin ääniraidan on säveltänyt Jesper Kyd ja se on voittanut British Academy Games Awards -palkinnon.
| Hitman: Contracts Original Soundtrack |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | White Room & Main Title | 5.31 |  |  |  |  |  |  |  |
| 2. | SWAT Team | 3.58 |  |  |  |  |  |  |  |
| 3. | Hong Kong Underground | 4.43 |  |  |  |  |  |  |  |
| 4. | Slaughter Club | 8.51 |  |  |  |  |  |  |  |
| 5. | Streets of Hong Kong | 6.40 |  |  |  |  |  |  |  |
| 6. | Double Ballers | 2.36 |  |  |  |  |  |  |  |
| 7. | Winter Night | 3.34 |  |  |  |  |  |  |  |
| 8. | Weapon Select Beats | 1.40 |  |  |  |  |  |  |  |
| 9. | 47 Detected | 3.10 |  |  |  |  |  |  |  |
| 10. | Invader | 3.41 |  |  |  |  |  |  |  |
| 11. | Slaughterhouse | 6.13 |  |  |  |  |  |  |  |
| 12. | Sanitarium | 4.29 |  |  |  |  |  |  |  |
| 13. | Budapest Bath Hotel | 5.23 |  |  |  |  |  |  |  |
Lisäksi pelissä esiintyvät seuraavat kappaleet:
"Put Your Head on My Shoulder", Paul Anka (taso 2, "The Meat King's Party", 2:37)
"Brand New Image", Cecilia Cheung (taso 4, "Beldingford Manor", 5:18)
"Immortal", Clutch (taso 5, "Rendezvous in Rotterdam").
"Walking Dead", Puressence (taso 6, "Deadly Cargo").
"Le Souteneur (Monsieur Claude)", Faf Larage (taso 12, "Hunter and Hunted").
Aiheesta muualla

Hitman: Contracts MobyGamesissa (englanniksi)
Viralliset kotisivut (Arkistoitu – Internet Archive)
-pelisarja
| --- | --- |
Pelit:   Codename 47  Silent Assassin  Contracts  Blood Money  Absolution 
Uusi sarja:   Hitman  Hitman 2  Hitman 3 
Spin-offit:   Hitman GO  Hitman: Sniper 
Elokuvat:   Hitman  Hitman: Agent 47 
Hahmot:  Agentti 47
Stanniini

| Stanniini |
| --- | --- |
 Stanniinia Boliviasta
Luokka:  sulfidimineraalit
Kemialliset ominaisuudet
Kemiallinen kaava:  Cu2FeSnS4
Molekyylipaino:  429,91 g/mol
Fysikaaliset ominaisuudet
Väri:  harmaa, pronssinvärinen tai kellertävä, himmenee
Asu:  massamainen tai rakeinen
Lohkeavuus:  heikko
Kovuus Mohsin asteikolla:  4
Ominaispaino:  4,3–4,5 g/cm3
Optiset ominaisuudet
Kiilto:  metallikiilto
Viiru:  musta
Läpinäkyvyys:  läpinäkymätön
Lähteet
  
Aiheesta muualla
  Stanniini Commonsissa 
Stanniini on kuparin, raudan ja tinan muodostama sulfidimineraali. Se sisältää usein myös vähän sinkkiä. Se saattaa sisältää germaniumia hivenaineena. Se on tärkeä tinamalmimineraali. Se esiintyy usein kassiteriitin ja muiden rauta-, kupari-, hopea- ja arseenimineraalien kanssa.
Stanniinin nimi tulee latinan kielen tinaa tarkoittavasta sanasta stannum.
Aiheesta muualla

Stannite Handbook of Mineralogy (englanniksi)
Sonic Battle

| Sonic Battle |
| --- | --- |

Kehittäjä:  Sonic Team
Julkaisija:  JP Sega NAEU THQ
Tuottaja:  Yūji Naka
Säveltäjä:  Tatsuyuki Maeda
Pelisarja:  Sonic the Hedgehog
Julkaistu:  JP 4. joulukuuta 2003 NA 5. tammikuuta 2004 PAL 27. helmikuuta 2004
Lajityyppi:  Taistelu Seikkailu
Pelimuoto:  Yksinpeli, moninpeli
Ikäluokitus:  ESRB: Kaikenikäisille  PEGI 7  USK 0 
Alusta:  Game Boy Advance
Lisää peliartikkeleitaVideopelien teemasivulla
Infobox OK : 
Sonic Battle (ソニック バトル, Sonikku Batoru) on Sonic Teamin kehittämä ja Segan sekä THQ:n julkaisema taistelupeli Game Boy Advancelle. Se on Sonic the Hedgehog-pelisarjan toinen taistelupeli, Sonic the Fightersin ollessa ensimmäinen. Se julkaistiin Japanissa 4. joulukuuta 2003 sekä Pohjois-Amerikassa ja PAL-maissa vuonna 2004. Tämä oli ensimmäinen Sonic-peli Japanissa, joka sisältää kiroilua (vuoropuhelu muutettiin kun peli tuotiin Pohjois-Amerikan markkinoille).
Käännös suomeksi
Hindulaiset riitit ja rituaalit

Hindulaisuudessa esiintyy monenlaisia uskontoon liittyviä riittejä ja rituaaleja. Ne ovat iso osa hindulaisuuden arkea. Riitit jakaantuvat neljään eri ryhmään.
Päivittäiset kodin piirissä tai temppeleissä tapahtuvat riitit ovat hindulaisten arkipäivään kuuluvat riitit. Näitä riittejä kutsutaan pujaksi. Kotona suoritettavat riitit aloitetaan aamusta, herättämällä kodin nimikkojumalan uuteen päivään. Hindulaisuuden edustajilla on pujan vuoksi oma alttari tai jopa huone jumalan patsaalle tai jumalankuvalle. Pujan rutiiniin kuuluu mantrojen lausuminen ja suitsukkeiden polttaminen. Uskonnollisten tapojen mukaan jumalaa tulisi palvoa kolme kertaa päivässä: aamulla, päivällä ja illalla.
Hindutemppeleissä tapahtuvat riitit ovat hyvin yksilöllisiä. On tärkeää luoda yhteys ja kiinnittää jumalten huomio saapuessaan temppeliin esimerkiksi soittamalla kelloa. Temppelipujan keskeisin osa on lamppurituaali, jossa tehdään ympyräliikkeitä öljylampulla jumalankuvan edessä. Tämän jälkeen brahmaani tuo liekin palvojien koskettavaksi. Liekin avulla palvoja ja jumala pääsevät yhtymään ja kosketukseen.
Snake’s Revenge

| Snake’s Revenge |
| --- | --- |
 Pelin eurooppalaisen version kansikuva.
Kehittäjä:  Konami
Julkaisija:  Konami (EU) Ultra Games (NA)
Pelisarja:  Metal Gear
Julkaistu:  NA huhtikuu 1990EU 26. maaliskuuta 1992
Lajityyppi:  hiiviskelypeli
Pelimuoto:  yksinpeli
Alusta:  NES
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Snake’s Revenge on Konamin kehittämä hiiviskelypeli, joka julkaistiin vuonna 1990 Nintendo Entertainment System -konsolille.
Peli on jatko-osa ensimmäisen Metal Gear -pelin NES-käännökselle, eikä sen kehittämisestä vastannut Metal Gear -pelisarjan isänä tunnettu Hideo Kojima, vaan pelin suunnittelijoina toimivat A. Nozaki ja Takeshi Fujimoto. Peliä ei myöskään julkaistu kotimaassaan Japanissa vaan ainoastaan länsimaissa; syyksi on arveltu edellisen NES-pelin myyntiluvut sen myytyä pelkästään Yhdysvalloissa yli miljoona kappaletta.
Koska Kojima teki jatko-osansa Metal Gear 2: Solid Snake samana vuonna MSX2-tietokoneelle, on Snake’s Revenge tätä nykyä kaanoniin kuulumaton peli. Huolimatta siitä että Kojima ei ollut NES:lle käännettyjen Metal Gearin ystävä, hän on haastattelujen perusteella ilmaissut suhtautuneensa vähemmän penseämmin Snake’s Revengeen kuin sen NES-edeltäjäänsä, jota hänen tiedetään inhonneen.